stanford-oval/wikipedia huggingface dataset:
อ็อยเกน บล็อยเลอร์

| อ็อยเกน บล็อยเลอร์ |
| --- | --- |

เกิด: เพาล์ อ็อยเกน บล็อยเลอร์ 30 เมษายน ค.ศ. 1857(1857-04-30) ซ็อลลีโคน, สวิตเซอร์แลนด์
เสียชีวิต: 15 กรกฎาคม ค.ศ. 1939(1939-07-15) (82 ปี) ซ็อลลีโคน, สวิตเซอร์แลนด์
สัญชาติ: สวิส
ศิษย์เก่า: มหาวิทยาลัยซูริก
มีชื่อเสียงจาก: นิยามศัพท์ schizophrenia, schizoid, autism
อาชีพทางวิทยาศาสตร์
สาขา: จิตเวชศาสตร์
 
เพาล์ อ็อยเกน บล็อยเลอร์ (เยอรมัน: Paul Eugen Bleuler, ออกเสียง: [ˈɔʏɡeːn ˈblɔʏlɐ]; 30 เมษายน ค.ศ. 1857 – 15 กรกฎาคม ค.ศ. 1939) เป็นจิตแพทย์และนักสุพันธุศาสตร์ ชาวสวิส เกิดที่เมืองซ็อลลีโคน เรียนจบด้านการแพทย์จากมหาวิทยาลัยซูริก หลังเรียนจบ เขาทำงานเป็นผู้ช่วยแพทย์ที่คลินิกในกรุงแบร์น ก่อนจะกลับไปทำงานที่โรงพยาบาลในซูริก ปี ค.ศ. 1898 บล็อยเลอร์ได้รับตำแหน่งผู้อำนวยการโรงพยาบาลจิตเวชศาสตร์ที่บวร์คเฮิลทซ์ลี (Burghölzli) หลังจากนั้นไม่นาน เขาได้เสนอคำศัพท์หลายคำ เช่น schizophrenia, schizoid, autism เป็นต้น หลังเกษียณในปี ค.ศ. 1927 บล็อยเลอร์ก็เป็นอาจารย์สอนที่มหาวิทยาลัยซูริก และเสียชีวิตในปี ค.ศ. 1939
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อ็อยเกน บล็อยเลอร์
ฮอสท์ เว็สเซิล

| นายหมวดตรี ฮอสท์ เว็สเซิล Horst Wessel |
| --- | --- |

เกิด: ฮอสท์ ลูทวิช เกออร์ค เอริช เว็สเซิล 9 ตุลาคม ค.ศ. 1907(1907-10-09) บีเลอเฟ็ลท์ จักรวรรดิเยอรมัน
เสียชีวิต: 23 กุมภาพันธ์ ค.ศ. 1930(1930-02-23) (22 ปี) เบอร์ลิน, เยอรมนี
พรรคการเมือง: พรรคนาซี (1926–30)
ฮอสท์ ลูทวิช เกออร์ค เอริช เว็สเซิล (เยอรมัน: Horst Ludwig Georg Erich Wessel) เป็นสมาชิกหน่วยชตวร์มอัพไทลุง (SA) เขาถูกฆาตกรรมในปี 1930 และถูกยกย่องหลังจากความตาย
เว็สเซิลเกิดในครอบครัวของนักบวชและเริ่มมีแนวคิดการเมืองขวาจัดตั้งแต่อายุยังน้อย หลังจากเข้าร่วมพรรคนาซีในปี 1926 เขามีบทบาทในกิจกรรมของพรรคและกลายเป็นผู้นำหน่วย SA ประจำเบอร์ลิน ชื่อเสียงของเขาเพิ่มขึ้นหลังจากเขาแต่งเพลง "ธงอยู่สูงเด่น" ซึ่งต่อมากลายเป็นเพลงประจำพรรค เพลงนี้ถูกใช้เป็นเครื่องมือสร้างแรงบันดาลใจและปลุกระดมมวลชนของพรรคนาซี โดยเนื้อเพลงพูดถึงการต่อสู้และความเชื่อในอุดมการณ์ของพรรค
เว็สเซิลเสียชีวิตเมื่อ 23 กุมภาพันธ์ 1930 เขาถูกลอบยิงในเบอร์ลินโดยนักคอมมิวนิสต์ เขากลายเป็นสัญลักษณ์แห่งการเสียสละของ “วีรบุรุษ” ในสายตาของพรรคนาซี ภายหลังการเสียชีวิตของเขา โยเซ็ฟ เกิบเบิลส์ ได้ยกชีวิตและการตายของเว็สเซิลเป็นสัญลักษณ์ทางการเมืองเพื่อปลุกระดมประชาชน เพลง "ธงอยู่สูงเด่น" ยังถูกใช้เป็นเพลงประจำพรรคและกลายเป็นเครื่องหมายสำคัญของนาซีจนกระทั่งสิ้นสุดสงครามโลกครั้งที่สอง
อูบุด

| อูบุด |
| --- | --- |
เมือง
"ถนนป่าลิง" (Monkey Forest)
อูบุดที่ตั้งเมืองอูบุดบนเกาะบาหลี
พิกัด: 8°30′24.75″S 115°15′44.49″E﻿ / ﻿8.5068750°S 115.2623583°E﻿ / -8.5068750; 115.2623583
ประเทศ:  อินโดนีเซีย
จังหวัด: บาหลี
อำเภอ: อำเภอกียาญาร์
เขตเวลา: UTC+08
อูบุด (อินโดนีเซีย: Ubud; บาหลี: ᬳᬸᬩᬸᬤ᭄) เป็นเมืองหนึ่งบนเกาะบาหลี ประเทศอินโดนีเซีย ตั้งอยู่ทางตอนกลางของเชิงเขาในอำเภอกียาญาร์ รัฐบาลสนับสนุนให้อูบุดเป็นเมืองแห่งศิลปะและวัฒนธรรมบาหลี ธุรกิจหลักของเมืองจึงหนีไม่พ้นธุรกิจการท่องเที่ยวเป็นหลัก
อูบุดมีประชากรราว 74,320 คน ใน ค.ศ. 2010 พื้นที่ที่ล้อมรอบตัวเมืองประกอบไปด้วยนาข้าว ไร่ และสวนป่าของชาวบ้าน และสถานที่อำนวยความสะดวกในการท่องเที่ยว ทั้งร้านอาหาร บาร์ โรงแรม โฮสเท็ล และมัคคุเทศก์ ข้อมูลจาก ค.ศ. 2018 ระบุว่า มีนักท่องเที่ยวเดินทางมาเยือนอูบุดมากกว่าเด็นปาซาร์ซึ่งเป็นเมืองหลักของจังหวัดบาหลีซึ่งตั้งอยู่ทางตอนใต้ของบาหลีเสียอีก
สถานที่ท่องเที่ยวสำคัญของเมือง เช่น พระราชวังอูบุด ถ้ำโกอากาจะฮ์ เป็นต้น
โนโบริเบ็ตสึ

โนโบริเบ็ตสึ (ญี่ปุ่น: 登別; โรมาจิ: Noboribetsu) หรือ นูปูร์เป็ต (ไอนุ: ヌプㇽ・ペッ, Nupur-pet) เป็นนครในกิ่งจังหวัดอิบูริ ในจังหวัดฮกไกโด ของประเทศญี่ปุ่น ตั้งอยู่ทางตะวันตกเฉียงใต้ของนครซัปโปโระ นอกจากนี้เมืองยังกินพื้นที่ของอุทยานแห่งชาติชิกตสึ-โทยะ บางส่วนด้วย
เนื่องด้วยตัวเมืองเป็นเมืองที่ตั้งอยู่บนปากแม่น้ำ ดังนั้นจึงมีพื้นที่ค่อนข้างแคบ ซึ่งห่างจากชายฝั่งราว 6 กิโลเมตร ยังเป็นที่ตั้งของ โนโบริเบ็ตสึอนเซ็ง (登別温泉) ที่ผู้คนสามารถเพลิดเพลินกับน้ำพุร้อนจำนวนมาก โดยที่นี่เป็นหนึ่งในรีสอร์ทที่มีชื่อเสียงมากในประเทศญี่ปุ่น และถือเป็น "เมืองน้ำพุร้อน" ที่ใหญ่ที่สุดในในฮกไกโด ซึ่งสถานที่แห่งนี้ ยังเป็นที่ตั้งของ หุบเขานรก จิโงกุดานิ (地獄谷)
นอกจากนี้ โนโบริเบ็ตสึ ยังเป็นที่ตั้งของอุทยานหมีสีน้ำตาล ซึ่งเป็นหมีเฉพาะถิ่นของฮกไกโด ซึ่งหมีสีน้ำตาลยังถือเป็นสัญลักษณ์อย่างหนึ่งของเมืองนี้อีกด้วย
ชื่อ

ที่มาของชื่อ "โนโบริเบ็ตสึ" มาจากภาษาไอนุ คำว่า "นูปูร์เป็ต" (ヌプㇽ・ペッ, nupur-pet) แปลว่า "แม่น้ำข้น" เนื่องจากอนเซ็งที่มีหินปูนปนไหลเข้าแม่น้ำจึงทำให้เกิดเป็นสีขาวขุ่น
ประวัติ

ค.ศ. 1919: จัดตั้งเทศบาลหมู่บ้านโฮโรเบ็ตสึ
ค.ศ. 1951: ยกฐานะเป็นเทศบาลเมืองโฮโรเบ็ตสึ
ค.ศ. 1961: เปลี่ยนชื่อเป็นเทศบาลเมืองโนโบริเบ็ตสึ
ค.ศ. 1970: ยกฐานะเป็นเทศบาลนครโนโบริเบ็ตสึ
การคมนาคม

ทางด่วนโดโอ (ทางด่วนฮกไกโด)
ทางหลวงแผ่นดินหมายเลข 36
บริษัทรถไฟฮกไกโด
สายหลักมูโรรัง 4 สถานี
ระเบียงภาพ

หุบเขานรก จิโงกุดัง
รีสอร์ต อนเซ็ง
หมีสีน้ำตาล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Noboribetsu, Hokkaido
คู่มือการท่องเที่ยว Noboribetsu จากวิกิท่องเที่ยว (ในภาษาอังกฤษ)
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่
อ็อยเกน เบามัน

| อ็อยเกน เบามัน |
| --- | --- |

เกิด: 12 ธันวาคม ค.ศ. 1846(1846-12-12) คันชตัท รัฐบาเดิน-เวือร์ทเทิมแบร์ค เยอรมนี
เสียชีวิต: 3 พฤศจิกายน ค.ศ. 1896(1896-11-03) (49 ปี) ไฟรบวร์คอิมไบรส์เกา รัฐบาเดิน-เวือร์ทเทิมแบร์ค เยอรมนี
สัญชาติ: เยอรมัน
ศิษย์เก่า: มหาวิทยาลัยทือบิงเงิน
มีชื่อเสียงจาก: พอลิไวนิลคลอไรด์ ปฏิกิริยาช็อทเทิน-เบามัน
อาชีพทางวิทยาศาสตร์
สาขา: เคมีอินทรีย์, ชีวเคมี
สถาบันที่ทำงาน: มหาวิทยาลัยทือบิงเงิน มหาวิทยาลัยสทราซบูร์ มหาวิทยาลัยเบอร์ลิน มหาวิทยาลัยไฟรบวร์ค
อาจารย์ที่ปรึกษาในระดับปริญญาเอก: แฮร์มัน ฟ็อน เฟลิง เฟลิคส์ ฮ็อพเพอ-ไซเลอร์
 
ตัวอย่างของปฏิกิริยาช็อทเทิน-เบามัน เบนซีลามีนทำปฏิกิริยากับแอซีทิลคลอไรด์ภายใต้สภาวะช็อทเทิน-เบามัน เพื่อสร้างเอ็น-เบนซิลแอซีทาไมด์
อ็อยเกน เบามัน (เยอรมัน: Eugen Baumann; 12 ธันวาคม ค.ศ. 1846 – 3 พฤศจิกายน ค.ศ. 1896) เป็นนักเคมีชาวเยอรมัน เป็นผู้สังเคราะห์พอลิไวนิลคลอไรด์ (PVC) เป็นคนแรกในปี ค.ศ. 1872 และค้นพบปฏิกิริยาช็อทเทิน-เบามันร่วมกับคาร์ล ช็อทเทิน ในปี ค.ศ. 1883
อ็อยเกน เบามันเกิดที่เมืองคันชตัท (ปัจจุบันเป็นส่วนหนึ่งของเมืองชตุทท์การ์ท) ในปี ค.ศ. 1846 ได้รับความรู้ด้านเภสัชกรรมจากบิดาและเรียนที่มหาวิทยาลัยชตุทท์การ์ท ต่อมาเบามันเดินทางไปที่เมืองลือเบคและกอเทนเบิร์กเพื่อทำงานเป็นเภสัชกร และเรียนต่อที่มหาวิทยาลัยทือบิงเงิน จากนั้นเขาตามอาจารย์คือ เฟลิคส์ ฮ็อพเพอ-ไซเลอร์ไปที่มหาวิทยาลัยสทราซบูร์ ในปี ค.ศ. 1876 เอมีล ดูว์ บัว-แรมง นักสรีรวิทยาชาวเยอรมันเสนอตำแหน่งหัวหน้าภาควิชาเคมีที่สถาบันสรีรวิทยาในเบอร์ลินให้แก่เบามัน ต่อมาในปี ค.ศ. 1882 เบามันดำรงตำแหน่งศาสตราจารย์ด้านการแพทย์ที่สถาบันนั้นและดำรงตำแหน่งศาสตราจารย์ที่มหาวิทยาลัยไฟรบวร์คในเวลาต่อมา
ในปี ค.ศ. 1883 เบามันแต่งงานกับเทเรซา ค็อพ ทั้งคู่มีบุตรด้วยกัน 5 คน เบามันเสียชีวิตในปี ค.ศ. 1896 ด้วยโรคหัวใจ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อ็อยเกน เบามัน
ปูราเปอนาตารันอากุงเลิมปูยัง

| ปูราเปอนาตารันอากุงเลิมปูยัง |
| --- | --- |
จันดีเบินตาร์ที่โด่งดังของปูราเปอนาตารันอากุงเลิมปูยัง

ข้อมูลทั่วไป
ประเภท: ปูรา
สถาปัตยกรรม: บาหลี
ที่อยู่: Banjar Purwa Ayu, Desa Tribuana, ตำบลอาบัง, อำเภอการังอาเซิม
ประเทศ: อินโดนีเซีย
พิกัด: 8°23′29″S 115°37′53″E﻿ / ﻿8.391456°S 115.631306°E﻿ / -8.391456; 115.631306
ระดับความสูง: 603 เมตร
ปูราเปอนาตารันอากุงเลิมปูยัง (บาหลี: Pura Penataran Agung Lempuyang) เป็นโบสถ์พราหมณ์แบบบาหลี (ปูรา) ตั้งอยู่บนที่ลาดเชิงเขาเลิมปูยัง อำเภอการังอาเซิม เกาะบาหลี ประเทศอินโดนีเซีย เป็นหนึ่งในปูราสำคัญของบาหลี และเป็นปูราหลังแรก ๆ ที่สร้างขึ้นในบาหลี
ฮยัลมาร์ ชัคท์

| ฮยัลมาร์ ชัคท์ |
| --- | --- |
Hjalmar Schacht


รัฐมนตรีว่าการเศรษฐกิจไรซ์
ดำรงตำแหน่ง 3 สิงหาคม ค.ศ. 1934 – 26 พฤษจิกายน ค.ศ. 1937
ประธานาธิบดี: อดอล์ฟ ฮิตเลอร์ 
หัวหน้ารัฐบาล: อดอล์ฟ ฮิตเลอร์
ก่อนหน้า: คูร์ท ชมิทท์
ถัดไป: แฮร์มันน์ เกอริง
ประธานธนาคารไรช์
ดำรงตำแหน่ง 12 พฤศจิกายน 1923 – 7 มีนาคม 1930
ก่อนหน้า: รูดอล์ฟ ฮาเฟินชไตน์
ถัดไป: ฮันส์ ลุทเทอร์
ดำรงตำแหน่ง 17 มีนาคม 1933 – 20 มกราคม 1939
ก่อนหน้า: ฮันส์ ลุทเทอร์
ถัดไป: วัลเทอร์ ฟุงค์
 
ข้อมูลส่วนบุคคล
เกิด: ฮยัลมาร์ ฮอเรซี กรีไล ชัคท์ 22 มกราคม ค.ศ. 1877(1877-01-22) Tinglev, then ราชอาณาจักรปรัสเซีย, จักรวรรดิเยอรมัน, ปัจจุบันอยู่ในเดนมาร์ก
เสียชีวิต: 3 มิถุนายน ค.ศ. 1970(1970-06-03) (93 ปี) มิวนิก, สหพันธ์สาธารณรัฐเยอรมนี
ที่ไว้ศพ: Munich Ostfriedhof Plot 55—Row 19—Grave 7
พรรคการเมือง: พรรคประชาธิปัตย์เยอรมัน (1918–1926) อิสระ (1926–1970) นาซี (1934–1943, สมาชิกกิตติมศักดิ์)
คู่สมรส: Luise Sowa (1903–her death 1940)   Manci (1941–1970) †1999
บุตร: Cordula Schacht
วิชาชีพ: นายธนาคาร, นักเศรษฐศาสตร์

ฮยัลมาร์ โฮราเซอ เกรลี ชัคท์ (เยอรมัน: Hjalmar Horace Greeley Schacht) เป็นนักเศรษฐศาสตร์, นายธนาคาร, นักการเมืองฝ่ายขวา-กลางและผู้ร่วมก่อตั้งพรรคประชาธิปัตย์เยอรมันในปี ค.ศ. 1918.เขาได้ทำหน้าที่เป็นกรรมาธิการการเงินและประธานแห่งไรช์บังค์ ภายใต้สาธารณรัฐไวมาร์. เขาเป็นนักวิจารณ์ที่รุนแรงจากการชดใช้ค่าปฏิกรรมสงครามของประเทศของเขาในช่วงภายหลังสงครามโลกครั้งที่หนึ่ง.
ในขณะที่เขาไม่เคยเข้าร่วมพรรคนาซี, เขาได้กลายเป็นผู้สนับสนุนแก่อดอล์ฟ ฮิตเลอร์และทำหน้าที่ในรัฐบาลฮิตเลอร์ในฐานะประธานแห่งไรช์บังค์(ค.ศ. 1933-1939) และรัฐมนตรีว่าการกระทรวงเศรษฐกิจไรซ์(สิงหาคม ค.ศ. 1934 - พฤศจิกายน ค.ศ. 1937) ด้วยเหตุนี้ ชัคท์ได้มีบทบาทสำคัญในการใช้นโยบายทางการเมืองของฮิตเลอร์.
ในห่วงเวลาที่เยอรมันอยู่ในยุค "มหัศจรรย์เศรษฐกิจ" ซัคในฐานะรัฐมนตรีเศรษฐกิจได้คัดค้านนโยบายของฮิตเลอร์ที่จะให้เริ่มการสั่งสมอาวุธครั้งใหม่ของเยอรมันซึ่งเป็นการละเมิดสนธิสัญญาแวร์ซาย (ในมุมมองของเขา) ที่จะทำให้เศรษฐกิจเยอรมันนั้นต้องยุ่งเหยิง ด้วยความคิดเห็นของเขาในเรื่องนี้ได้ทำให้ชัคท์ต้องปะทะคารมกับฮิตเลอร์และเกอริงบ่อยครั้ง เขาได้ถูกปลดออกจากตำแหน่งประธานแห่งไรช์บังค์ในเดือนมกราคม ค.ศ. 1939 เขาเป็นรัฐมนตรีเข้ากรุที่ยังรับเงินเดือนไปเรื่อยๆ จนกระทั่งเขาได้ถูกไล่ออกจากรัฐบาลในมกราคม ค.ศ. 1943 ภายหลังสงคราม เขาได้ตกเป็นจำเลยในการพิจารณาคดีเนือร์นแบร์กและได้ถูกตัดสินให้พ้นผิด
ในปี ค.ศ. 1953 เขาได้ก่อตั้งหอธนาคารเอกชนในเมืองดึสเซิลดอร์ฟ เขายังคงให้คำแนะนำแก่ประเทศที่กำลังพัฒนาในเรื่องการพัฒนาเศรษฐกิจ
ชัคท์ได้เสียชีวิตลงในมิวนิก, เยอรมนี เมื่อวันที่ 3 มิถุนายน ค.ศ. 1970.
ปูราลูฮูร์อูลูวาตู

| ปูราลูฮูร์อูลูวาตู |
| --- | --- |
ปูราอูลูวาตู

ศาสนา
ศาสนา: ศาสนาฮินดู
เขต: บาดุง
จังหวัด: บาหลี
เทพ: ซังฮียังวีดีวาซา ในปางอวตารพระรุทร
ที่ตั้ง
ที่ตั้ง: อูลูวาตู
ประเทศ: อินโดนีเซีย
ที่ตั้งในอำเภอบาดุง
พิกัดภูมิศาสตร์: 8°49′44″S 115°5′7″E﻿ / ﻿8.82889°S 115.08528°E﻿ / -8.82889; 115.08528
สถาปัตยกรรม
เริ่มก่อตั้ง: ศตวรรษที่ 11
ปูราลูฮูร์อูลูวาตู (บาหลี: Pura Luhur Uluwatu) หรือ ปูราอูลูวาตู (Pura Uluwatu) เป็นโบสถ์พราหมณ์แบบบาหลีที่ตั้งอยู่ริมทะเล (ปูราเซอการาหรือปุระสาคร) ตั้งอยู่ในอูลูวาตู ตำบลกูตาใต้ อำเภอบาดุง วิหารนี้ได้รับการนับถือเป็นหนึ่งใน ซัดกะฮ์ยางัน (sad kahyangan) สร้างขึ้นบูชาซังฮียังวีดีวาซา (Sang Hyang Widhi Wasa) ในรูปปางอวตารเป็นพระรุทร
ชื่อของวิหารมาจากคำว่า ปูรา (โบสถ์พราหมณ์แบบบาหลี) สร้างอยู่บนผา (อูลู) ซึ่งสูง 70 เมตร (230 ฟุต) ส่วน วาตู แปลว่าหิน[แหล่งอ้างอิงอาจไม่น่าเชื่อถือ] ตามตำนานเชื่อว่าหินนี้เกิดจากการลอกเปลือกที่แข็งออกของเทวีดานู
เชื่อกันว่าเดิมทีวิหารนี้มีขนาดเล็ก กระทั่งเอิมปู กูตูรัน (Empu Kuturan) ฤๅษีชาวชวา เดินทางมาที่นี่ในศตวรรษที่ 11 และขยายอาณาเขตของวิหารออกไป ดังฮียัง นีราร์ตา (Danghyang Nirartha) ฤๅษีอีกตนจากชวาตะวันออก เป็นผู้สร้างศาลปัทมาสน์ และเชื่อว่าได้เข้าสู่โมกษะที่นี่ การเข้าสู่โมกษะนี้ที่ชาวท้องถิ่นเรียกว่า เงอลูฮูร์ ("เดินทางขึ้นไป") ด้วยความที่เป็นสถานที่ที่ท่านเข้าสู่โมกษะ วิหารนี้จึงได้รับนาม ลูฮูร์ นำหน้าชื่อของวิหาร
อ็อทโท บรูนเฟ็ลส์

| อ็อทโท บรูนเฟ็ลส์ |
| --- | --- |

เกิด: ค.ศ. 1488 ใกล้เมืองไมนทซ์ รัฐผู้คัดเลือกไมนทซ์
เสียชีวิต: 23 ธันวาคม ค.ศ. 1534 แบร์น สมาพันธรัฐสวิสเก่า
สัญชาติ: เยอรมัน
อาชีพทางวิทยาศาสตร์
สาขา: พฤกษศาสตร์, เทววิทยา
ชื่อย่อที่ใช้ทางพฤกษศาสตร์: Brunfels
 
อ็อทโท บรูนเฟ็ลส์ (เยอรมัน: Otto Brunfels; ค.ศ. 1488 – 23 ธันวาคม ค.ศ. 1534) เป็นนักเทววิทยาและนักพฤกษศาสตร์ชาวเยอรมัน เขาเรียนจบด้านเทววิทยาและปรัชญาจากมหาวิทยาลัยไมนทซ์ และเข้าร่วมกับคณะคาร์ทูเซียน ขณะทำงานอยู่ที่เมืองสทราซบูร์ บรูนเฟ็ลส์ได้พบกับนิคโคเลาส์ แกร์เบิล (Nikolaus Gerbel) ซึ่งจุดประกายความสนใจในเรื่องพืชให้แก่เขา ต่อมาบรูนเฟ็ลส์ได้เปลี่ยนไปนับถือนิกายโปรเตสแตนต์ และเป็นศาสนาจารย์ที่ชไตเนาอันแดร์ชตราเซอ (Steinau an der Straße) ในปี ค.ศ. 1532 เขาเข้าเรียนด้านการแพทย์ที่มหาวิทยาลัยบาเซิลและทำงานเป็นแพทย์ที่เมืองแบร์น จนกระทั่งเสียชีวิตในอีก 2 ปีต่อมา
บรูนเฟ็ลส์มีผลงานเด่นคือหนังสือ Herbarum vivae eicones (สมุดภาพสมุนไพร) ซึ่งรวบรวมข้อมูลพืชชนิดต่าง ๆ ตามระบบของบรูนเฟ็ลส์เอง รวมถึงพืชชนิดอื่น ๆ นอกเหนือจากตำราของไดออสคอริดีส
สิ่งสืบเนื่อง

บรูนเฟ็ลส์ได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับฟุคส์และบ็อค) ชื่อของเขาถูกนำไปตั้งเป็นชื่อสกุล Brunfelsia ในวงศ์มะเขือ
แหล่งข้อมูลอื่น

ข้อมูลที่เกี่ยวข้องกับ อ็อทโท บรูนเฟ็ลส์ ที่วิกิสปีชีส์
"Brunfels, Otto". Encyclopedia.com.
Duane Isely (2002). Otto Brunfels. One Hundred and One Botanists. Purdue University Press. pp. 17–19. ISBN 978-1-55753-283-1.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิตาลี  อิสราเอล  เบลเยียม  สหรัฐ  สวีเดน  เช็กเกีย  เนเธอร์แลนด์  โปแลนด์  นครรัฐวาติกัน 
วิชาการ:  ดัชนีชื่อพืชนานาชาติ 
ประชาชน:  Deutsche Biographie 
อื่น ๆ:  พจนานุกรมประวัติศาสตร์ของสวิสเซอร์แลนด์  SNAC  IdRef
อ็อทซ์ ท็อลเลิน

อ็อทซ์ ท็อลเลิน (เยอรมัน: Otz Tollen; 9 เมษายน ค.ศ. 1882 – 19 กรกฎาคม ค.ศ. 1965) เป็นนักแสดงชายและผู้กำกับภาพยนตร์ชาวเยอรมัน
ผลงานที่ได้รับการคัดเลือก

นักแสดง
According to Law (1919)
Curfew (1925)
The Great Opportunity (1925)
Wrath of the Seas (1926)
I Once Had a Comrade (1926)
Unternehmen Michael (1937)
Gewitterflug zu Claudia (1937)
Patriots (1937)
Togger (1937)
Eine Nacht im Mai (1938)
Der Gouverneur (1939)
Jud Süß (1940)
Der große König (1942)
The Crew of the Dora (1943)
The Endless Road (1943)
Kolberg (1945)
Don't Ask My Heart (1952)
Winter in the Woods (1956)
Stresemann (1957)
ผู้เขียนบท
Prinz Louis Ferdinand (1927)
บรรณานุกรม

Elley, Derek. The Epic Film: Myth and History. Routledge, 1984.
แหล่งข้อมูลอื่น

อ็อทซ์ ท็อลเลิน ที่อินเทอร์เน็ตมูวีเดตาเบส
วิกิพีเดียภาษาอาเซอร์ไบจานใต้

| --- | --- |

ประเภท: โครงการสารานุกรมอินเทอร์เน็ต
ภาษาที่ใช้ได้: ภาษาอาเซอร์ไบจาน (อักษรอาหรับ)
เจ้าของ: มูลนิธิวิกิมีเดีย
สร้างโดย: ชุมชนวิกิภาษาอาเซอร์ไบจาน
ยูอาร์แอล: azb.wikipedia.org
เชิงพาณิชย์: ไม่ใช่
ลงทะเบียน: ไม่จำเป็น
เปิดตัว: 22 กรกฎาคม พ.ศ. 2558; 9 ปีก่อน (2558-07-22)
วิกิพีเดียภาษาอาเซอร์ไบจานใต้ (อาเซอร์ไบจานใต้: تورکجه ویکی‌پدیا; อาเซอร์ไบจาน: Cənubi Azərbaycanca Vikipediya‎) เป็นวิกิพีเดียที่จัดทำขึ้นในภาษาอาเซอร์ไบจานที่เขียนด้วยอักษรอาหรับ เปิดตัวแยกเป็นโครงการในเดือนกรกฎาคม พ.ศ. 2558 โดยมีบทความครบ 10,000 บทความเมื่อวันที่ 18 กันยายน พ.ศ. 2559 และครบ 100,000 บทความในวันที่ 9 สิงหาคม พ.ศ. 2561 ปัจจุบันในวันที่ 7 พฤศจิกายน วิกิพีเดียภาษาอาเซอร์ไบจานใต้มีบทความจำนวน 243,762 บทความ
แหล่งข้อมูลอื่น

(ในภาษาอาเซอร์ไบจานใต้) วิกิพีเดียภาษาอาเซอร์ไบจานใต้
| ด ค กรายการวิกิพีเดียตามจำนวนบทความ |
| --- | --- |
2,000,000+:  อังกฤษ en  เซบัวโน ceb  สวีเดน sv  เยอรมัน de  ฝรั่งเศส fr  ดัตช์ nl 
1,000,000+:  รัสเซีย ru  อิตาลี it  สเปน es  โปแลนด์ pl  วาไร war  เวียดนาม vi  ญี่ปุ่น ja  จีน zh  อาหรับ ar  โปรตุเกส pt  ยูเครน uk 
500,000+:  เปอร์เซีย fa  กาตาลา ca  เซอร์เบีย sr  อาหรับอียิปต์ arz  นอร์เวย์ (บูกโมล) no  อินโดนีเซีย id 
200,000+:  เกาหลี ko  ฟินแลนด์ fi  ฮังการี hu  เช็ก cs  บอสเนีย-โครเอเชีย-มอนเตเนโกร-เซอร์เบีย sh  โรมาเนีย ro  จีนหมิ่นใต้ zh-min-nan  บาสก์ eu  ตุรกี tr  มลายู ms  เอสเปรันโต eo  อาร์มีเนีย hy  ฮีบรู he  บัลแกเรีย bg  เดนมาร์ก da  เชเชน ce  อาเซอร์ไบจานใต้ azb  สโลวัก sk  คาซัค kk  มีนังกาเบา min  โครเอเชีย hr  เอสโตเนีย et  ลิทัวเนีย lt 
100,000+:  เบลารุส be  กรีก el  สโลวีเนีย sl  กาลิเซีย gl  อังกฤษอย่างง่าย simple  อาเซอร์ไบจาน az  อูรดู ur  นีนอสก์ nn  ฮินดี hi  ไทย th  จอร์เจีย ka  อุซเบก uz  ละติน la  เวลส์ cy  ทมิฬ ta  โวลาปุก vo  อัสตูเรียส ast  มาซิโดเนีย mk  ลัตเวีย lv  ทาจิก tg 
50,000+:  มาลากาซี mg  อาฟรีกานส์ af  ตาตาร์ tt  เบงกอล bn  อุตซิตา oc  จีนกวางตุ้ง zh-yue  บอสเนีย bs  แอลเบเนีย sq  คีร์กีซ ky  เนวาร์ new  ตากาล็อก tl  เบลารุส (ทาราชคีวิตซา) be-x-old  เตลูกู te  มลยาฬัม ml  เบรอตาญ br  แซกซันล่าง nds  ปีเยมอนเต pms  ซุนดา su  สวาฮีลี sw  เฮติ ht  ลักเซมเบิร์ก lb  ชวา jv  มราฐี mr  สกอต sco  เวนิส vec  ปัญจาบตะวันตก pnb  ไอริช ga  ไซลีเซีย szl  บัชกอร์ต ba 
30,000+:  ไอซ์แลนด์ is  พม่า my  ฟรีเชียตะวันตก fy  ชูวัช cv  ลอมบาร์ด lmo  อารากอน an  ปัญจาบ pa  เนปาล ne  จีนอู๋ wuul  โยรูบา yo  บาวาเรีย bar 
20,000+:  อิดอ io  คุชราต gu  เคิร์ด ku  แอลิแมนนิก als  โซรานี ckb  กันนาดา kn  ซิซิลี scn  มณีปุระพิษณุปุระ bpy  อินเตร์ลิงกวา ia  เกชัว qu 
10,000+:  มองโกเลีย mn  เฌเม็ยติยา bat-smg  ซาซากิ diq  โอริยา or  สิงหล si  หมิ่นตะวันออก cdo  อีโลกาโน ilo  แกลิกสกอต gd  ยิดดิช yi  นาวาโฮ nv  อามารา am  นาโปลี nap  บูกิส bug  มิงเกรเลีย xmf  วอลลูน wa  Upper Sorbian hsb  ไมถิลี mai  สินธ์ sd  บาญูมาซัน map-bms  แฟโร fo  มอแซนแดรอน mzn  ลิมบืร์ค li  เอมีเลีย-โรมัญญา eml  ซาฮา sah  ออสซีเชีย os  สันสกฤต sa  ปาทาน ps  ฟรีเชียเหนือ frr  Central Bicolano hif  อาเจะฮ์ ace  จีนโบราณ zh-classical  Hill Mari  mrj  Meadow Mari  mhr 
5,000+:  ฮินดีฟีจี hif  จีนแคะ hak  ตารันโต roa-tara  กาปัมปางัน pam  เขมร km  ซามีเหนือ se  เมารี mi  จีนกั้น gan  พิหาร bh  คิเลกิ glk  นาวัตล์ nah  แซกซันล่างดัตช์ nds-nl  เฟลมิชตะวันตก vls  รูซิน rue  ทิเบต bo  โวโร fiu-vro  คอร์ซิกา co  ซาร์ดิเนีย sc  ลูรี irc  เติร์กเมน tk  เวปส์ vep  Kashubian csb 
3,000+:  แมน gv  โคมิ kv  ตาตาร์ไครเมีย crh  ซีแลนด์ zea  จีนโบราณ zh-classical  อัสสัม as  โซมาลี so  Saterland Frisian stq  คอร์นวอลล์ kw  อุดมูร์ต udm  Aymara ay  นอร์มัน nrm  รูมันช์ rm  Komi-Permyak koi  ลาดิโน lad  Interlingue ie  ฟรียูลี fur  มอลตา mt  ปีการ์ pcd  Guarani gn  ลีกูเรีย lij  Lower Sorbian dsb 
1,000+:  ลิงกาลา ln  เยอรมันเพนซิลเวเนีย pdc  ตองงา to  ซองคา dz  ฯลฯ
ทะเลสาบตัมบลีงัน

| ทะเลสาบตัมบลีงัน |
| --- | --- |
ปูราในทะเลสาบตัมบลีงัน
ทะเลสาบตัมบลีงัน
ที่ตั้ง: อำเภอบูเลเล็ง จังหวัดบาหลี ประเทศอินโดนีเซีย
พิกัด: 8°15′25″S 115°05′49″E﻿ / ﻿8.257056°S 115.097003°E﻿ / -8.257056; 115.097003
ชนิด: ทะเลสาบปล่องภูเขาไฟ
ชื่อในภาษาแม่: ᬤᬦᬸᬢᬫ᭄ᬩᭂᬮᬶᬗᬦ᭄
ประเทศในลุ่มน้ำ: อินโดนีเซีย

ช่วงยาวที่สุด: 2 กิโลเมตร (1.2 ไมล์)
ช่วงกว้างที่สุด: 1.1 กิโลเมตร (0.68 ไมล์)
พื้นที่พื้นน้ำ: 1.6 ตารางกิโลเมตร (0.62 ตารางไมล์)
ความลึกสูงสุด: 90 เมตร (300 ฟุต)
ปริมาณน้ำ: 0.027 ลูกบาศก์กิโลเมตร (0.0065 ลูกบาศก์ไมล์)
ความสูงของพื้นที่: 1,217 เมตร (3,993 ฟุต)

เมือง: หมู่บ้านกูบุก
ทะเลสาบตัมบลีงัน (บาหลี: Danu Tamblingan / ᬤᬦᬸᬢᬫ᭄ᬩᭂᬮᬶᬗᬦ᭄; อินโดนีเซีย: Danau Tamblingan) เป็นทะเลสาบปล่องภูเขาไฟในอำเภอบูเลเล็ง จังหวัดบาหลี ประเทศอินโดนีเซีย ตั้งอยู่บนเชิงเขาเลอซุง (Lesung) ในหมู่บ้านมุนดุก ตำบลบันจาร์ อำเภอบูเลเล็ง ทะเลสาบนี้เป็นหนึ่งในสามทะเลสาบในพื้นที่เดียวกัน อีกสองแห่งคือทะเลสาบบูยัน (Buyan) และทะเลสาบบราตัน (Bratan) ทะเลสาบตัมบลีงันรายล้อมด้วยป่าดงดิบหนาทึบ ปรากฏหลักฐานทางโบราณคดีอายุศตวรรษที่ 10 ที่ชี้ให้เห็นว่ามีการดำรงอยู่ของอารยธรรมในแถบนี้ รัฐบาลได้กำหนดให้พื้นที่โดยรอบทะเลสาบเป็นพื้นที่คุ้มครองโดยไม่ให้มีการพัฒนาพื้นที่เนื่องจากเป็นสถานที่ที่มีความสำคัญทางนิเวศวิทยา และทางศาสนาและวัฒนธรรม
ในบรรดาสามทะเลสาบที่กล่าวมาข้างต้นนั้น ทะเลสาบตัมบลีงันเป็นทะเลสาบที่เล็กที่สุด ตั้งอยู่ที่ความสูงเกิน 1,000 เมตรจากระดับน้ำทะเล ทำให้ทะเลสาบมีสภาพอากาศแบบแอลป์ ในป่าดงดิบที่รายล้อมทะเลสาบนั้นสามารถพบสายพันธุ์กล้วยไม้และลิงมาคากบนชายฝั่งของทะเลสาบมีเพียงหมู่บ้านเดียวเท่านั้น คือหมู่บ้านกูบุก (Gubug) ซึ่งอยู่บนชายฝั่งทางใต้ของทะเลสาบ
ชายฝั่งของทะเลสาบยังเต็มไปด้วยโบสถ์พราหมณ์แบบบาหลีเก่าแก่กระจัดกระจายกันไป โบสถ์หลังหลักคือปูราดาเลิมตัมบลีงัน (Pura Dalem Tamblingan) บนชายฝั่งตะวันออก ปรากฏการกล่าวถึงปูรานี้เป็นครั้งแรกในศตวรรษที่ 10 ในจารึกทองแดงที่ค้นพบในโกเบล็ก (Gobleg)  โบสถ์หลังอื่น ๆ ที่น่าจะมีอายุพอ ๆ กัน คือ ปูราเอิมบัง (Pura Embang) และปูราตูกังติมบัง (Pura Tukang Timbang)  คำว่า ดาเลิม (dalem) ในชื่อของปูราดาเลิมตัมบลีงัน เป็นคำเรียกโบสถ์ชนิดที่ไว้ประกอบพิธีจำพวกพิธีศพและพิธีการเปลี่ยนผ่าน ในธรรมเนียมหมู่บ้านบาหลีนิยมสร้างโบสถ์ดาเลิมไว้อยู่ปลายทิศใต้ (kelod) ของตัวหมู่บ้าน
เป็นโจร์

เป็นโจร์คู่หนึ่งในปูราเบอซากิฮ์
เป็นโจร์ (อักษรโรมัน: penjor, บาหลี: ᬧᬾᬜ᭄ᬚᭀᬃ) เป็นสัญลักษณ์ของความเจริญรุ่งเรืองตามคติศาสนาฮินดูแบบบาหลี โดยจะนำมาตั้งในวันเทศกาลกาลูงัน เป็นโจร์มีลักษณะเป็นเสาไผ่โค้งงอที่มีประดับประดา สามารถพบได้ตามถนนหนทาง บ้านเรือน ปูรา และตามเทศกาลสำคัญ ๆ บนเกาะบาหลี เสาเป็นโจร์มีความสูงแตกต่างกันไป แต่โดยทั่วไปจะอยู่ที่ 5-10 เมตร และส่วนบนมีความโค้งงอลง ว่ากันว่าเป็นโจร์เป็นรูปแทนหางของบารงซึ่งเป็นสัญลักษณ์แห่งความดี และแทนยอดเขาอากุงอันศักดิ์สิทธิ์ เป็นโจร์มีทั้งชนิดที่ตั้งขึ้นในพิธีเพื่อใช้ชั่วคราว และแบบสร้างไว้ถาวร
ฮอสท์ ฟรังค์

ฮอสท์ ฟรังค์ (เยอรมัน: Horst Frank; 28 พฤษภาคม ค.ศ. 1929 – 25 พฤษภาคม ค.ศ. 1999) เป็นนักแสดงภาพยนตร์ชาวเยอรมัน แสดงภาพยนตร์มากว่า 100 เรื่อง ตั้งแต่ปี ค.ศ. 1955 ถึง ค.ศ. 1999
แหล่งข้อมูลอื่น

Horst Frank ที่อินเทอร์เน็ตมูวีเดตาเบส
Horst Frank at AllMovie
วิกิพีเดียภาษาอาหรับอียิปต์

ระวังสับสนกับ วิกิพีเดียภาษาอาหรับ
| --- | --- |

ประเภท: โครงการสารานุกรมอินเทอร์เน็ต
ภาษาที่ใช้ได้: ภาษาอาหรับอียิปต์ (บทความเขียนด้วยชุดตัวอักษรอาหรับ แต่มีบางบทความที่เขียนด้วยอักษรละติน)
เจ้าของ: มูลนิธิวิกิมีเดีย
ยูอาร์แอล: arz.wikipedia.org 
เชิงพาณิชย์: ไม่
ลงทะเบียน: ไม่จำเป็น
เปิดตัว: 24 พฤศจิกายน 2008; 15 ปีก่อน (2008-11-24)
วิกิพีเดียภาษาอาหรับอียิปต์ (อาหรับแบบอียิปต์: ويكيبيديا مصرى  [wikiˈbedjæ ˈmɑsˤɾi, wikiˈpidjæ], ⟨wykybydya mṣry⟩) เป็นวิกิพีเดียรุ่นภาษาอาหรับอียิปต์ โดยหลักทำหน้าที่เหมือนกับวิกิพีเดียภาษาอาหรับที่เห็นชอบผู้พูดภาษาย่อยอียิปต์ นี่เป็นวิกิพีเดียเดียวที่เขียนด้วยภาษาอาหรับสำเนียงท้องถิ่นก่อน ค.ศ. 2020  โดยภาษาที่สองคือวิกิพีเดียภาษาอาหรับโมร็อกโก ซึ่งได้รับการยอมรับและสร้างขึ้นในเดือนกรกฎาคม ค.ศ. 2020
ในเดือนมิถุนายน ค.ศ. 2020 วิกิพีเดียภาษานี้เป็นหน้าที่มีผู้เข้าชมมาดเป็นอันดับ 3 ในประเทศอียิปต์ที่ 961,000 ครั้ง เป็นรองเพียงวิกิพีเดียภาษาอาหรับ (44 ล้านครั้ง) และวิกิพีเดียภาษาอังกฤษ (18 ล้านครั้ง).
ข้อมูล

Panović, Ivan (University of Oxford Faculty of Oriental Studies). "The Beginnings of Wikipedia Masry". al-Logha Series of Papers in Linguistics, 2010. 8: 8, 93–127.